text: Flere sydjyder er indstillet til Årets hjerteredder
  26 februar 2016 kl. 10.20
  Effektiv indgriben, hjertemassage og brug af hjertestarter betyder, at otte sydjyder kan blive kåret til Årets hjertestarter 2016.
  Det kan betale sig at gøre noget, hvis der pludselig opstår en situation, hvor der er brug for livgivende hjælp. Det viser mange af de beretninger, der bliver fortalt om i forbindelse med kåringen af Årets hjerteredder, der finder sted mandag den 29. februar i København.
  Hjerteforeningen har modtaget 40 indstillinger til hæderen og alle beretninger vidner om en indsats, der har været med til at redde liv.
  Alle livreddere bliver præsenteret på scenen og efterfølgende bliver tre reddere udvalgt og nomineret til Årets hjerteredder 2016.
  Den endelige vinder bliver efterfølgende afsløret direkte på TV i indsamlingsshowet Charlies Hjertegala på TV 2 Charlie søndag den 20 marts.
  